รัฐบาลไทย-ข่าวทำเนียบรัฐบาล-ปลัดมหาดไทย ร่วมหารือ IFC แลกเปลี่ยนแนวทางการพัฒนาโครงสร้างพื้นฐานด้านการบริหารจัดการน้ำทั้งระบบ เพื่อให้บริการน้ำที่มีคุณภาพแก่พี่น้องประชาชน ควบคู่กับการรักษาสิ่งแวดล้อม
วันพฤหัสบดีที่ 15 ธันวาคม 2565
ปลัดมหาดไทย ร่วมหารือ IFC แลกเปลี่ยนแนวทางการพัฒนาโครงสร้างพื้นฐานด้านการบริหารจัดการน้ําทั้งระบบ เพื่อให้บริการน้ําที่มีคุณภาพแก่พี่น้องประชาชน ควบคู่กับการรักษาสิ่งแวดล้อม
ปลัดมหาดไทย ร่วมหารือ IFC แลกเปลี่ยนแนวทางการพัฒนาโครงสร้างพื้นฐานด้านการบริหารจัดการน้ําทั้งระบบ เพื่อให้บริการน้ําที่มีคุณภาพแก่พี่น้องประชาชน ควบคู่กับการรักษาสิ่งแวดล้อม
วันนี้ (15 ธ.ค. 65) ที่ห้องรับรองปลัดกระทรวงมหาดไทย ชั้น 2 อาคารศาลาว่าการกระทรวงมหาดไทย นายสุทธิพงษ์ จุลเจริญ ปลัดกระทรวงมหาดไทย พร้อมด้วย ดร.วันดี กุญชรยาคง จุลเจริญ นายกสมาคมแม่บ้านมหาดไทย ให้การต้อนรับและหารือแนวทางการขอรับการสนับสนุนการดําเนินโครงการความร่วมมือด้านการจัดการน้ําเสีย ร่วมกับคณะผู้แทนบรรษัทเงินทุนระหว่างประเทศ (International Finance Corporation: IFC) ประกอบด้วย นางสาวเจน หยวน ซู่ ผู้จัดการระดับประเทศ (สาขาราชอาณาจักรไทยและสาธารณรัฐแห่งสหภาพเมียนมา) นางสาวเฮเลน ฮาน เจ้าหน้าที่การลงทุนอาวุโสด้านโครงสร้างพื้นฐานและทรัพยากรธรรมชาติ นายจอห์น เลบเบอร์ เจ้าหน้าที่การลงทุนอาวุโส ด้านที่ปรึกษาการร่วมทุนกับภาคเอกชน (PPP) และนายธิติพงษ์ อักษรดิษฐ์ เจ้าหน้าที่ปฏิบัติการ โดยมี นายขจร ศรีชวโนทัย อธิบดีกรมส่งเสริมการปกครองท้องถิ่น นายวิบูลย์ วงสกุล ผู้ว่าการการประปาส่วนภูมิภาค นายชีระ วงศบูรณะ ผู้อํานวยการองค์การจัดการน้ําเสีย นางสาวอัจฉริยา อภัยวงค์ รองผู้ว่าการ (การเงิน) การประปาส่วนภูมิภาค นายอิสเรส เจนศุภการ รองผู้ว่าการบัญชีและการเงิน การไฟฟ้าส่วนภูมิภาค ร้อยตรี สรมงคล มงคละสิริ ผู้อํานวยการกองการต่างประเทศ สํานักงานปลัดกระทรวงมหาดไทย และเจ้าหน้าที่ที่เกี่ยวข้องเข้าร่วมให้การต้อนรับ และร่วมหารือ
นายสุทธิพงษ์ จุลเจริญ ปลัดกระทรวงมหาดไทย กล่าวว่า ขอขอบคุณคณะผู้แทนบรรษัท IFC ที่ได้เดินทางมาร่วมหารือและนําข้อมูลการดําเนินงานมาแลกเปลี่ยนในวันนี้ ซึ่งจะเป็นประโยชน์ในการขับเคลื่อนภารกิจด้านการบําบัดทุกข์ บํารุงสุข ของกระทรวงมหาดไทย ในด้านการให้บริการสาธารณูปโภคพื้นฐาน ทั้งด้านการให้บริการไฟฟ้า โดยการไฟฟ้านครหลวงและการไฟฟ้าส่วนภูมิภาค การให้บริการน้ําประปา โดยการประปานครหลวงและการประปาส่วนภูมิภาค และการจัดการน้ําเสีย โดยองค์การจัดการน้ําเสีย ซึ่งในปัจจุบัน ในด้านให้บริการน้ําประปา พี่น้องประชาชนจะรับภาระในการชําระค่าบริการน้ําประปาเท่านั้น แต่ไม่รวมถึงค่าบริหารจัดการน้ําเสีย จึงเป็นหน้าที่ของรัฐบาลรับภาระในเรื่องดังกล่าวโดยงบประมาณกลางเพื่อบริหารจัดการ โดยในอนาคตหากบรรษัท IFC ร่วมให้การสนับสนุนในด้านดังกล่าว ครอบคลุมทั้งในแง่ของการบริหารจัดการน้ํา ระบบการกระจายน้ํา และท่อส่งน้ํา ย่อมเป็นโอกาสที่ดีที่พี่น้องประชาชนคนไทยจะได้รับการบริการครอบคลุมทุกพื้นที่ยิ่งขึ้น
นายสุทธิพงษ์ จุลเจริญ ปลัดกระทรวงมหาดไทย กล่าวต่ออีกว่า ในด้านการบริหารจัดการน้ําเสีย ในขณะนี้ กระทรวงมหาดไทยได้วางกรอบแนวทางการบําบัดน้ําเสียไว้ 2 ส่วน ประกอบด้วย ระบบบําบัดน้ําเสียรวม และระบบบําบัดน้ําเสียย่อย ทั้งน้ําเสียจากภาคอุตสาหกรรม และน้ําเสียจากภาคครัวเรือน ซึ่งในส่วนของภาคอุตสาหกรรมสามารถใช้มาตรการทางกฎหมายบังคับให้มีการปล่อยน้ําเสียที่อยู่ในเกณฑ์มาตรฐานของกระทรวงอุตสาหกรรมอยู่แล้ว แต่ในส่วนน้ําเสียที่เกิดจากครัวเรือนจะมีลักษณะที่แตกต่างออกไป ซึ่งควบคุมได้ยากกว่า และน้ําเสียจากครัวเรือนมักจะมีไขมันและสิ่งปฏิกูลที่เกิดจากการประกอบอาหารและกิจกรรมต่าง ๆ ในครัวเรือน โดยได้มีการออกแบบระบบบําบัดน้ําเสียที่ครบทั้งวงจรตั้งแต่อ่างที่ใช้สําหรับล้าง ถังดักไขมันและสิ่งปฏิกูล และระบบบําบัดน้ําเสีย จะมีค่าใช้จ่ายประมาณ 30,000 บาท/ครัวเรือน ซึ่งจะช่วยบําบัดคุณภาพน้ําในเบื้องต้นก่อนปล่อยลงสู่แหล่งน้ําสาธารณะ นําน้ําเสียเข้าสู่ระบบบําบัดน้ําเสียรวมต่อไป
นางสาวเจน หยวน ซู่ ผู้จัดการระดับประเทศ (สาขาราชอาณาจักรไทยและสาธารณรัฐแห่งสหภาพเมียนมา) บรรษัทเงินทุนระหว่างประเทศ กล่าวว่า บรรษัท International Finance Corporation หรือ IFC เป็นหน่วยงานเอกชนเพื่อการพัฒนาระหว่างประเทศในเครือข่ายของกลุ่มธนาคารโลก (World Bank Group) ซึ่งให้การสนับสนุนและให้คําปรึกษาแก่หน่วยงานภาครัฐในประเทศต่าง ๆ ทั่วโลกในการดําเนินโครงการร่วมทุนระหว่างภาครัฐและภาคเอกชน เพื่อส่งเสริมบทบาทและศักยภาพของภาคเอกชนในการลงทุนโครงสร้างพื้นฐานทีสําคัญของประเทศ อีกทั้งยังมีความเชี่ยวชาญและประสบการณ์ในการสนับสนุนการขับเคลื่อนงานของรัฐในด้านต่าง ๆ อาทิ ด้านการเตรียมการ ด้านการวางโครงสร้างพื้นฐาน ด้านการจัดเตรียมเอกสาร และด้านการดําเนินโครงการร่วมทุนกับภาคเอกชน (Public Private Partnership: PPP) ซึ่งประเทศไทยเป็นประเทศสมาชิกของบรรษัท IFC ตั้งแต่ได้มีการก่อตั้ง
“การร่วมหารือกับกระทรวงมหาดไทยในวันนี้ ทําให้ได้รับทราบถึงภารกิจหน้าที่ของกระทรวงมหาดไทยในด้านโครงสร้างพื้นฐานที่เป็นประโยชน์ต่อประชาชนไทย ซึ่ง IFC จะได้นําความรู้และแนวทางที่ได้แลกเปลี่ยนเรียนรู้ในวันนี้ ในการดําเนินงานด้านการส่งเสริมบทบาทและศักยภาพด้านต่าง ๆ เพื่อสนับสนุนการขับเคลื่อนงานในอนาคตต่อไป” นางสาวเจน หยวน ซู่ กล่าว
นายสุทธิพงษ์ จุลเจริญ ปลัดกระทรวงมหาดไทย กล่าวเพิ่มเติมว่า การหารือในวันนี้ทําให้ได้รับข้อมูลที่เป็นประโยชน์ต่อการบริหารจัดการน้ําทั้งน้ําดีและน้ําเสียในภาพรวม ทั้งนี้ กระทรวงมหาดไทยมีความตั้งใจที่จะ Change for Good เพื่อให้เกิดสิ่งดี ๆ โดยมีการขับเคลื่อนกิจกรรมต่าง ๆ ร่วมกับ 7 ภาคีเครือข่าย บนพื้นฐานการอนุรักษ์สิ่งแวดล้อม ทั้งเรื่องการรณรงค์ให้ใช้ปูนซีเมนต์ลดโลกร้อน การจัดทําถังขยะเปียกลดโลกร้อน การรณรงค์ให้คนไทยได้ตระหนักถึงคุณค่าของทรัพยากรดิน เนื่องในวันดินโลก และตระหนักถึงคุณค่าของทรัพยากรน้ํา สําหรับการใช้อุปโภค-บริโภค ในฤดูแล้ง ฯลฯ และหวังเป็นอย่างยิ่งว่าในอนาคต จะได้เกิดความร่วมมือการสนับสนุนจากภาคีเครือข่ายในระดับนานาชาติที่จะมาร่วมงาน เพื่อยกระดับคุณภาพชีวิตของคนไทยในชุมชนทั่วประเทศ อันเป็นการเสริมสร้างรากฐานที่แข็งแรงทําให้ประเทศไทยมีความมั่นคงในทุกมิติอย่างยั่งยืน” นายสุทธิพงษ์ฯ กล่าวในช่วงท้าย
#WorldSoilDay #วันดินโลก #soilswherefoodbegins #Soils4Nutrition #FAO #MOI #กระทรวงมหาดไทย #บําบัดทุกข์บํารุงสุข #SDGsforAll #ChangeforGood